जातिगत आरक्षण से भला नहीं होगा: प्रदीप
भास्कर न्यूज | अम्बाला सिटी
दोसड़कामुलानामें अम्बाला जिला ब्राह्मण सभा के बराड़ा ब्लॉक की बैठक जातिगत आरक्षण को लेकर आयोजित हुई। जिसमें बोलते हुए अम्बाला जिला ब्राह्मण सभा के अध्यक्ष प्रदीप शर्मा ने कहा कि हरियाणा प्रदेश में आरक्षण को लेकर जो घटनाक्रम हो रहा है वह सर्वविदित है। जातिगत आरक्षण लागू होने के कारण प्रदेशवासियों का भाईचारा तार-तार हो रहा है। उनमें आपसी मतभेद पैदा हो रहा है। जिसके कारण सांप्रदायिकता की भावना को बढ़ावा मिल रहा है।
उन्होंने कहा कि जातिगत आरक्षण से अब किसी का भी भला नहीं होने वाला है। इसलिए आरक्षण जातिगत आधार पर देकर आर्थिक आधार पर दिया जाए। नौकरियों की प्रतियोगी परीक्षाओं में भी सामान्य मैरिट आधार को लागू किया जाए ताकि मैरिट के आधार पर जायज पात्रों को हक मिल सके और उनमें फैलती जा रही हीनभावना को रोका जा सके। इस अवसर पर सांबा पुर मुलाना हल्का ब्राह्मण सभा के संयोजक तिलकराज शर्मा, राकेश गोसांई, विजय शर्मा, पंकज शर्मा, मोहित सूदन, बलदेवराज शर्मा, जिला युवा ब्राह्मण सभा के अध्यक्ष नवीन शर्मा, सोमनाथ शर्मा, हिमांशु शर्मा, विनय शर्मा, शुभम शर्मा, आशु शर्मा, तरुण बाली मौजूद थे।
सिटी में बैठक करते बाह्मण सभा के सदस्य।
hin_Deva mai_Deva hin_Deva hin_Deva hin_Deva